stanford-oval/wikipedia huggingface dataset:
7 พันธมิตรองค์การติดอาวุธชาติพันธุ์

| 7 พันธมิตรองค์การติดอาวุธชาติพันธุ์ |
| --- | --- |
มีส่วนร่วมในความขัดแย้งภายในพม่า
ปฏิบัติการ: 18 มีนาคม 2567 (2567-03-18) – ปัจจุบัน
แนวคิด: ระบอบสหพันธรัฐ
กลุ่ม:    พรรครัฐมอญใหม่   สภาเพื่อการกอบกู้รัฐฉาน   พรรคปลดปล่อยยะไข่   กองกำลังปลดปล่อยแห่งชาติปะโอ (ไม่รวมฝ่ายต่อต้านคณะรัฐประหาร)   สหภาพประชาธิปไตยลาหู่   กองกำลังกะเหรี่ยงคุณธรรมเพื่อประชาธิปไตย  สภาสันติภาพแห่งกองทัพปลดปล่อยแห่งชาติกะเหรี่ยง 
7 พันธมิตรองค์การติดอาวุธชาติพันธุ์ (อังกฤษ: 7 EAO Alliance) เป็นกลุ่มพันธมิตรขององค์การติดอาวุธชาติพันธุ์จำนวน 7 กลุ่มในประเทศพม่า
ประวัติ

ภายใต้การนำของพลเอก เจ้ายอดศึก พันธมิตรนี้ประกอบด้วยผู้ลงนามในข้อตกลงหยุดยิงทั่วประเทศ (NCA) เช่น สภาเพื่อการกอบกู้รัฐฉาน (RCSS) พรรครัฐมอญใหม่ (NMSP) พรรคปลดปล่อยยะไข่ (ALP) องค์การปลดปล่อยแห่งชาติปะโอ (PNLO) สหภาพประชาธิปไตยลาหู่ (LDU) กองกำลังกะเหรี่ยงคุณธรรมเพื่อประชาธิปไตย (DKBA) และสภาสันติภาพแห่งกองทัพปลดปล่อยแห่งชาติกะเหรี่ยง (KNU/KNLA-PC) เป้าหมายที่ 7 พันธมิตรองค์การติดอาวุธชาติพันธุ์มุ่งหวัง ได้แก่ การก่อตั้งสหภาพประชาธิปไตยระดับสหพันธ์ การส่งเสริมสันติภาพผ่านการเจรจาทางการเมือง การมีส่วนร่วมในการเจรจากับผู้มีส่วนได้ส่วนเสีย และการแก้ไขวิกฤตทางการเมืองของประเทศ 7 พันธมิตรองค์การติดอาวุธชาติพันธุ์ก่อตั้งขึ้นเมื่อวันที่ 18 มีนาคม พ.ศ. 2567
พีรวัศ กุลนันท์วัฒน์

| พีรวัศ กุลนันท์วัฒน์ |
| --- | --- |
ชื่อเกิด: ปฏิญญา วิโรจน์แสงประทีป
ชื่ออื่น: พีรวัศ กุลนันท์วัฒน์
เกิด: 16 ตุลาคม พ.ศ. 2529 (38 ปี) กรุงเทพมหานคร ประเทศไทย
ส่วนสูง: 187 เซนติเมตร
คู่สมรส: ชวัลพัชร์ กุลนันท์วัฒน์ (2561–ปัจจุบัน)
บุตร: ภวินท์ภัทร กุลนันท์วัฒน์
อาชีพ: นักแสดง พิธีกร
ปีที่แสดง: พ.ศ. 2546–ปัจจุบัน
สังกัด: สถานีโทรทัศน์สีกองทัพบกช่อง 7 (2547–ปัจจุบัน)
พีรวัศ กุลนันท์วัฒน์ (เกิด 16 ตุลาคม พ.ศ. 2529) ชื่อเล่น แอมป์ เป็นนักแสดงและพีธีกรชาวไทย เริ่มเข้าสู่วงการบันเทิงได้รับรางวัลตำแหน่งชนะเลิศจากเวทีการประกวดดัชชี่บอยแอนด์เกิร์ล 2003 เมื่อปี พ.ศ. 2546 ปัจจุบันเขาได้ลงนามสัญญาในฐานะนักแสดงสังกัดสถานีโทรทัศน์สีกองทัพบกช่อง 7
ประวัติ

พีรวัศ ชื่อเดิม โสภณพัศ วิโรจน์แสงประทีป, และ ปฏิญญา วิโรจน์แสงประทีป ตามลำดับ  เกิดเมื่อวันที่ 16 ตุลาคม พ.ศ. 2529
เป็นบุตรคนที่3ส่วนบิดามารดามีเชื้อสายไทยและสัญชาติไทยนับถือศาสนาพุทธเกิดที่กรุงเทพมหานคร จบจากโรงเรียนมัธยมโรงเรียนสามเสนวิทยาลัย ภายหลังพีรวัศศึกษาต่อระดับปริญญาตรีมหาวิทยาลัยราชภัฏสวนดุสิต ต่อมาจบการศึกษาระดับปริญญาตรีเนื่องจากศึกษาต่อระดับปริญญาโทที่มหาวิทยาลัยกรุงเทพธนบุรี และสำเร็จการศึกษาระดับปริญญาโทเรื่อยมา
การทำงาน

พีรวัศเริ่มเข้าสู่วงการบันเทิงได้รับรางวัลตำแหน่งชนะเลิศจากเวทีการประกวดดัชชี่บอยแอนด์เกิร์ล ปี 2003 เมื่อในปี 2546 ต่อมาเขามีโอกาสร่วมแสดงละครเรื่อง น้องใหม่ร้ายบริสุทธิ์ ออกอากาศทางช่อง 3และผลงานภาพยนตร์เมื่อในปี 2547 และตามต่อด้วยผลงานละครเรื่อง สาวน้อยในตะเกียงแก้ว 2 และได้เป็นพิธีกรรายการเส้นทางบันเทิงทางสถานีช่อง 7 เอชดีภายหลังเขาได้ลงนามสัญญาในฐานะนักแสดงในสังกัดสถานีช่อง 7 เอชดี
ปัจจุบัน พีรวัศมีผลงานละครหลายเรื่องและเป็นนักแสดงที่มีคุณภาพมากฝีมือเล่นได้ทุกบทบาทผลงานละครเช่น ปางเสน่หา ขวางทางปืน เป็นต้น
ชีวิตส่วนตัว

ในปี 2560  เขาเริ่มคบกับชวัลพัชร์ กุลนันท์วัฒน์ มีบุตรชายชื่อ ภวินท์ภัทร กุลนันท์วัฒน์ เกิดวันที่ 5 กุมภาพันธ์ พ.ศ. 2561
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| ปี | เรื่อง | บทบาท |
| --- | --- | --- |
| 2547 | ไฟในวายุ | อุศเรน |
| 2547 | สาวน้อยในตะเกียงแก้ว 2 ตอน แม่มดน้อย ตัวป่วน | วีกิจ |
| 2548 | เกิดแต่ตม |  |
| 2548 | สาวน้อยอ้อยควั่น | ปิติ |
| 2548 | ริบบิ้นเขียว กับกล่องกระดาษแดง |  |
| 2552 | แม่หญิง | ปรัชญา (โด่ง) |
| 2554 | เส้นตายสลายโสด | ทศพร |
| 2555 | เกิดเป็นหงส์ | ม.ร.ว.คำรณฤทธี กฤตยา |
| 2555 | พริกกับเกลือ | เทวัญ ธนกิจวิเศษ |
| 2555 | ป่านางเสือ 2 | โจ |
| 2555 | อุบัติเหตุ | วิโรจน์ |
| 2556 | สุภาพบุรุษบ้านทุ่ง | แจ้ง |
| 2556 | ยมบาลเจ้าขา ตอน ศีลธรรมไม่กลับมาโลกาจะวินาศ | สายหมอก (รับเชิญ) |
| 2556 | หลวงตามินิซีรีส์ |  |
| 2557 | เจ้าสาวสลาตัน | เก่งกาจ |
| 2557 | พายุเทวดา | ก้อง พสุธา |
| 2557 | ลูกผู้ชายพันธุ์ดี ตอน เพชรมรณะ | ชาตรี (รับเชิญ) |
| 2558 | รักเต็มบ้าน ตอน ซื้อตัวได้ใจ | อังเดช (รับเชิญ) |
| 2558 | ลีลาวดีเพลิง | อนันยช (วัน) |
| 2558 | ไม่สิ้นไร้ไฟสวาท | ม.ร.ว.อรุณณรงค์ ราชนิกุล (คุณชายเอี่ยว) |
| 2558 | รักล้นดอย | กษิดิน |
| 2558 | สาวน้อยอ้อยควั่น | นัทธร |
| 2559 | คุณนายสายลับ | สินธพ รุจิกรณ์ |
| 2559 | เทพธิดาป่าคอนกรีต | พฤกษ์ |
| 2559 | ลูกตาลลอยแก้ว | อนาวิล รัชชานนท์ (ต้นตาล) |
| 2560 | มัสยา | ร้อยตรีพงศ์เทพ รัตนมหาศาล |
| 2560 | เล่ห์รักยาใจ | น.พ.ภารุจ ถวัลวงศ์ |
| 2561 | แม่อายสะอื้น | น.พ.เทวัญ ทรงอักษร |
| 2562 | สะใภ้นางรำ | ม.ร.ว.ไปรเวศน์ (คุณชายไปรเวศน์) |
| 2562 | หลงเงาจันทร์ | น.พ.อานนท์ |
| 2562 | หัวใจลูกผู้ชาย | ธนู |
| 2563 | พรายสังคีต | กล้า (อดีต) / ปกรณ์ (ปัจจุบัน) |
| 2563 | โซ่เวรี | กันย์ |
| 2563 | ล่าท้าชน | เปลว |
| 2564 | เผาขน | สุรสีห์ |
| 2565 | เขยบ้านไร่ สะใภ้ไฮโซ | พันธุ์เทพ (รับเชิญ) |
| 2565 | ปางเสน่หา | เดนิส หยาง |
| 2565 | ขวางทางปืน | พ.ต.ต.ไกร สุริยัน |
| 2566 | หงส์ในกรงกา | รณรงค์ |
| 2568 | รักร้ายสายลับ | ศรุต |
| 2568 | เมืองแก้ว | ปลัดสันติ |
| 2568 | พรหมพยศ | ปลัดขจร |
ละครโทรทัศน์ทั้งหมดด้านล่างนี้ออกอากาศทางช่องไอทีวี
| ปี พ> ศ. | เรื่อง | บทบาท |
| --- | --- | --- |
| 2549 | คมรัก คมเสน่หา | ชายแดน |
ผลงานการแสดง > ละครสั้น

(2547) ละครน้องใหม่ร้ายบริสุทธิ์ ช่อง 3
(2553) ละคร เซน...สื่อรักสื่อวิญญาณ ตอน ดอกไม้ริมทาง (รับเชิญ) ช่อง 5
(2554) ละครเทิดพระเกียรติ ผู้ให้ ช่อง 7 เอชดี
(2559) ละครเทิดพระเกียรติชุดใต้ร่มพระบารมีชุดแสงแห่งสุดท้าย ช่อง 7 เอชดี
ผลงานการแสดง > ภาพยนตร์

โยธวาทิต (2546)
ว้ายบึ้ม! เชียร์กระหึ่มโลก (2546)
ผลงานอื่น ๆ > พิธีกรรายการ

เพื่อเธอ แอ็กซ์ แชนแนล
SONG NETWORK EVO แอ็กซ์ แชนแนล
Step Right Up ใครเก่ง ใครได้ (พิธีกรรับเชิญ 2556 – 2558) ช่อง 9 เอ็มคอต เอชดี
เที่ยงบันเทิงสด ช่อง 7 เอชดี
เจาะประเด็นข่าวค่ำ (เจาะประเด็นบันเทิง) (2561) ช่อง 7 เอชดี
7 สี คอนเสิร์ตออนทัวร์ (จัดรายการคู่กับ ทับทิม อัญรินทร์ ธีราธนันพัฒน์) (2561 – ปัจจุบัน) ช่อง 7 เอชดี
รายการปลดหนี้พลิกชีวิต (2562 – 2564) ช่อง 7 เอชดี
รายการปลดหนี้พลิกชีวิต ฝ่าโควิด พิชิตหนี้ (2564 – 2565) ช่อง 7 เอชดี
รายการปลดหนี้ เงินด่วน (Quick Money) (2565) ช่อง 7 เอชดี
รายการปลดหนี้ ร้องแลกหนี้ (2565) ช่อง 7 เอชดี
รายการเกาะติดข่าว (2566) ช่อง 8
แหล่งข้อมูลอื่น

พีรวัศ กุลนันท์วัฒน์ ที่อินสตาแกรม
เคาน์เตสอะธีนาแห่งมงเปอซา

| เคาน์เตสอะธีนาแห่งมงเปอซา |
| --- | --- |

ชื่อเต็ม: อะธีนา มาร์เกอรีต ฟร็องซัว มารี
เกิด: เจ้าหญิงอะธีนาแห่งเดนมาร์ก 24 มกราคม พ.ศ. 2555 (13 ปี) โคเปนเฮเกน ประเทศเดนมาร์ก
บิดา: เจ้าชายโจอาคิมแห่งเดนมาร์ก
มารดา: เจ้าหญิงมารีแห่งเดนมาร์ก
เคาน์เตสอะธีนาแห่งมงเปอซา หรือเดิมคือ เจ้าหญิงอะธีนา มาร์เกอรีต ฟร็องซัว มารีแห่งเดนมาร์ก, เคาน์เตสแห่งมงเปอซา (เดนมาร์ก: Prinsesse Athena Marguerite Françoise Marie til Danmark, komtesse af Monpezat; 24 มกราคม พ.ศ. 2555) เป็นพระธิดาคนเดียวในเจ้าชายโจอาคิมแห่งเดนมาร์ก กับเจ้าหญิงมารีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์ก กับเจ้าชายเฮนริกแห่งเดนมาร์ก พระราชสวามี เป็นพระราชภาติยะหญิง (หลานลุง) เพียงคนเดียวใน สมเด็จพระราชาธิบดีเฟรเดอริกที่ 10 แห่งเดนมาร์ก รัชกาลปัจจุบัน
ประวัติ

เคาน์เตสอะธีนามีเกิดเมื่อวันที่ 24 มกราคม พ.ศ. 2555 ณ โรงพยาบาลริกส์โฮสพิเทลที่โคเปนเฮเกน เมื่อเวลา 8:27 น. ตามเวลาของสถานประสูติกาล ดำรงพระอิสริยยศ เจ้าหญิงอะธีนาแห่งเดนมาร์ก มีพระวรกายยาว 49 ซม. และน้ำหนัก 2,930 กรัม และได้มีการประกอบพระพิธียิงสลุตตามธรรมเนียมปฏิบัติที่ปราสาทโครนบอร์ก การนี้เจ้าชายนีโคไลและเจ้าชายเฟลิกซ์แห่งเดนมาร์ก พระโอรสในเจ้าชายโจอาคิม และเจ้าชายเฮนริกแห่งเดนมาร์ก พระราชสวามี เสด็จเยี่ยมพระราชดำเนินทรงเยี่ยมเจ้าหญิงมารี โดยมีอเล็กซันดรา เคาน์เตสแห่งเฟรเดอริกสบอร์ก อดีตพระชายาโดยเสด็จด้วย
เคาน์เตสอะธีนาเข้ารับบัพติศมาเมื่อวันที่ 20 พฤษภาคม พ.ศ. 2555 ณ โบสถ์เมอเจลเทินเดอร์ (Møgeltønder) และได้รับการถวายพระนาม อะธีนา มาเกอรีต ฟร็องซัว มารี มีพ่อและแม่ทูนหัว ได้แก่ เกรกอรี กร็องเด (พระมาตุลา), อีด็วด กาวาลีเย (พระมาตุลา), แครีนา แอ็กเซลสัน (เพื่อนสาวของเจ้าชายกุสตาฟแห่งเบอร์เลบวร์ก), ฌูลี มีราโบ (พระสหายคนสนิทของชนนี), เดียโก เด ลาวันเดย์รา (พระสหายของพระชนก), เฮนเรียต สทีนส์ทรัป (พระสหายของพระชนกและชนนี)
ขณะดำรงพระอิสริยยศเป็นเจ้าหญิงอะธีนา ทรงเป็นเจ้าหญิงแห่งเดนมาร์กเพียงพระองค์เดียวที่ดำรงฐานันดร ไฮเนส หลังจากการสิ้นพระชนม์ของ เจ้าหญิงเอลิซาเบธแห่งเดนมาร์ก พระญาติ เมื่อวันที่ 19 มิถุนายน พ.ศ. 2561
จนกระทั่งในเดือนกันยายน พ.ศ. 2565 สมเด็จพระราชินีนาถมาร์เกรเธอที่ 2 ทรงตัดสินพระทัยถอดพระอิสริยยศพระโอรสธิดาในเจ้าชายโจอาคิม ทำให้ตั้งแต่วันที่ 1 มกราคม พ.ศ. 2566 เจ้าหญิงอะธีนาจึงทรงดำรงพระอิสริยยศ เคาน์เตสอะธีนาแห่งมงเปอซา
ยศ

เฮอร์ไฮเนส เจ้าหญิงอะธีนาแห่งเดนมาร์ก, เคาน์เตสแห่งมงเปอซา (24 มกราคม พ.ศ. 2555 – 1 มกราคม พ.ศ. 2566)
เฮอร์เอ็กเซลเลนซี เคาน์เตสอะธีนาแห่งมงเปอซา ( 1 มกราคม พ.ศ. 2566 - ปัจจุบัน )
คณะบริหารธุรกิจ มหาวิทยาลัยเกษตรศาสตร์
ประวัติ

ก่อน พ.ศ. 2481 กรมสหกรณ์ในกระทรวงเกษตราธิการ ได้จัดอบรมวิชาสหกรณ์เนื้อหาการอบรมมุ่งเน้นการบริหารธุรกิจในรูปสหกรณ์ เช่น ปรัชญา แนวคิดของการรวมกลุ่มธุรกิจสหกรณ์ การจัดทำบัญชี การจัดการทั่วไป เป็นต้น โดยการจัดอบรมนี้ถือได้ว่าเป็นจุดเริ่มต้นของคณะสหกรณ์ในเวลาต่อมา
ในปี พ.ศ. 2481 กระทรวงเกษตราธิการ ต้องการให้มีการพัฒนาการเรียนอย่างจริงจัง จึงจัดตั้ง วิทยาลัยเกษตรศาสตร์ ขึ้นเป็นองค์กรที่จัดหลักสูตรอย่างเป็นทางการ และเป็นอิสระในการบริหารการศึกษา ดังนั้นแผนกวิชาสหกรณ์ จึงถูกตั้งขึ้น โดยใช้หลักสูตรการศึกษา 3 ปี เริ่มรับนิสิตในต้นปี พ.ศ. 2482 และผลิตผู้สำเร็จวิชาสหกรณ์รุ่นแรก ออกมาในปลายปี พ.ศ. 2484 และจัดการศึกษาเรื่อยมาโดยแก้ไขหลักสูตรมาโดยตลอด
ต่อมาเมื่อวันที่ 2 กุมภาพันธ์ พ.ศ. 2486 มหาวิทยาลัยเกษตรศาสตร์ถือกำเนิดขึ้น แผนกวิชาสหกรณ์จึงได้รับการยกฐานะขึ้นเป็น "คณะสหกรณ์" ซึ่งนับเป็นคณะรุ่นแรกของการก่อตั้งมหาวิทยาลัยเช่นกัน เปิดการสอนถึงขั้นอนุปริญญาสืบมาจน พ.ศ. 2495 และมีผู้จบอนุปริญญารุ่นแรกปี 2486 จำนวน 18 คน การศึกษาของคณะแยกเป็น 4 แผนก คือ แผนกวิชาสหกรณ์ แผนกวิชาบัญชี แผนกวิชาเศรษฐศาสตร์และสังคมศาสตร์ และแผนกวิชานิติศาสตร์ โดยอาคารสถานที่เรียนในขณะนั้นอยู่ที่กรมสหกรณ์ท่าเตียน (ท่าราชวรดิฐ)
พ.ศ. 2495 ได้เปิดหลักสูตรปริญญาตรี 4 ปี และขยายการศึกษาเพิ่มขึ้นเป็น 8 แผนก คือ สหกรณ์ บัญชี เศรษฐศาสตร์ เศรษฐศาสตร์กสิกรรม สังคมวิทยา นิติศาสตร์ ภาษาต่างประเทศ และวิชาเบ็ดเตล็ด
ในปี พ.ศ. 2499 ตามประกาศราชกิจจานุเบกษา เมื่อวันที่ 15 พฤษภาคม พ.ศ. 2499 คณะฯ ได้เปลี่ยนชื่ออีกครั้งหนึ่งเป็น "คณะเศรษฐศาสตร์สหกรณ์" โดยแยกการเรียนการสอนเป็น 2 สาขาคือ สาขาเศรษฐศาสตร์เกษตรและสหกรณ์ และสาขาบัญชีและธุรกิจ พร้อมทั้งได้ย้ายเข้ามาทำการ ณ เกษตรกลาง บางเขน ทั้งหมด
ต่อมาในปี พ.ศ. 2503 ได้เปิดรับผู้ศึกษาที่ต้องการศึกษาเน้นหนักทางการบัญชีเป็นการเฉพาะเป็นรุ่นแรก และในปี พ.ศ. 2508 ได้ปรับปรุงหลักสูตรนี้ จากหลักสูตร 5 ปี เป็นหลักสูตร 4 ปี และพัฒนาเรื่อยมาจนปรากฏเป็นหลักสูตรบัญชีบัณฑิต (บช.บ.) ในปัจจุบัน
เมื่อวันที่ 9 มีนาคม พ.ศ. 2509 คณะฯ ได้เปลี่ยนชื่ออีกเป็นครั้งที่ 3 โดยใช้ชื่อว่า "คณะเศรษฐศาสตร์และบริหารธุรกิจ" และประกอบด้วย 7 แผนกวิชา คือ แผนกวิชาการตลาด แผนกวิชาบัญชี แผนกวิชาบริหารธุรกิจ แผนกวิชาเศรษฐศาสตร์ แผนกวิชาเศรษฐศาสตร์เกษตร แผนกวิชาสหกรณ์ และแผนกวิชาสถิติ
เมื่อปี พ.ศ 2535 ได้แยกคณะออกจากคณะเศรษฐศาสตร์เป็นอีกคณะหนึ่งชื่อว่า "คณะบริหารธุรกิจ" เป็นคณะหนึ่งในจำนวนสิบสามคณะของมหาวิทยาลัยเกษตรศาสตร์ ตามประกาศ ในหนังสือราชกิจจานุเบกษาเล่มที่ 109 ตอนที่ 120 วันที่ 18 ธันวาคม พ.ศ 2535 ทั้งนี้เป็นไปตามแผนพัฒนาการศึกษาระดับอุดมศึกษา ฉบับที่ 7 (พ.ศ. 2535–2539) จึงเป็นผลให้มีการจัดแบ่งส่วนราชการออกเป็น 5 ภาควิชา ได้แก่ ภาควิชาการเงิน ภาควิชาการจัดการ ภาควิชาบัญชี ภาควิชาการตลาด และภาควิชาการจัดการการผลิต
โดยคณะบริหารธุรกิจมีหน้าที่ให้ผลิตบัณฑิต และมหาบัณฑิต จัดการเรียนการสอน การค้นคว้าวิชา การบริการทางวิชาการ และการทำนุบำรุงศิลปวัฒนธรรม โดยได้ดำเนินงานมา ตั้งแต่อดีตจวบจนถึงปัจจุบัน
หน่วยงาน

ภาควิชา สำนัก สถาบัน และศูนย์ ภายในคณะบริหารธุรกิจ
| --- | --- |
 สำนักงานเลขานุการ  ภาควิชาการเงิน เก็บถาวร 2006-11-03 ที่ เวย์แบ็กแมชชีน  ภาควิชาการจัดการ  ภาควิชาการจัดการเทคโนโลยีและการปฏิบัติการ  ภาควิชาการตลาด  ภาควิชาบัญชี:  ศูนย์เชี่ยวชาญการตลาดแห่งภูมิภาคเอเชีย (Asia Market Expertise Center; AMEC)  ศูนย์ผู้นำธุรกิจเพื่อสังคมแห่งมหาวิทยาลัยเกษตรศาสตร์ (Social Enterprise Leadership Center) เก็บถาวร 2020-10-18 ที่ เวย์แบ็กแมชชีน  ศูนย์ยูนูสธุรกิจเพื่อสังคมแห่งมหาวิทยาลัยเกษตรศาสตร์ (Yunus Social Business Center of Kasetsart Business School)  ศูนย์ Competence Centers for the Development of Sustainable Tourism and Innovative Financial Management Strategies เก็บถาวร 2023-01-31 ที่ เวย์แบ็กแมชชีน  ศูนย์ Kasetsart Business School Media Center  ศูนย์วิจัยเพื่อพัฒนาขีดความสามารถทางธุรกิจ
หลักสูตร

| ระดับปริญญาตรี | ระดับปริญญาโท | ระดับปริญญาเอก |
| --- | --- | --- |
|  หลักสูตรบริหารธุรกิจบัณฑิต (บธ.บ.) สาขาวิชาการเงิน เก็บถาวร 2006-11-03 ที่ เวย์แบ็กแมชชีน  สาขาวิชาการจัดการ  สาขาวิชาการจัดการเทคโนโลยีและการปฏิบัติการ (เปลี่ยนชื่อสาขาวิชาเมื่อปี พ.ศ. 2564)  สาขาวิชาการตลาด (ภาคปกติ)  Bachelor of Business Administration International Program in Marketing (BBA IP in Marketing, KUBIM)  Bachelor of Business Administration International Program (BBA) หลักสูตรบัญชีบัณฑิต (บช.บ.) สาขาวิชาบัญชี (ภาคปกติและภาคพิเศษ) |  หลักสูตรบริหารธุรกิจมหาบัณฑิต (บธ.ม.) โครงการบัณฑิตศึกษา สาขาบริหารธุรกิจ (ภาคปกติ) (Regular MBA Program, RMBA)  โครงการปริญญาโท สาขาบริหารธุรกิจ (ภาคนอกเวลาราชการ) (Young Executive MBA Program, YMBA)  โครงการบัณฑิตศึกษา สาขาบริหารธุรกิจ (สปท.) (Civil-Military MBA Program, CMMBA)  โครงการบัณฑิตศึกษา สาขาบริหารธุรกิจ (หลักสูตรนานาชาติ) (Kasetsart International MBA Program, KIMBA)  โครงการปริญญาโทสำหรับผู้บริหาร (Executive MBA Program, EXMBA) หลักสูตรบัญชีมหาบัณฑิต (บช.ม.) โครงการปริญญาโทการบัญชี (ภาคพิเศษ) (Master of Accountancy Special Program, M.Acct.) หลักสูตรศิลปศาสตรบัณฑิต (ศศ.บ.) สาขาวิชาการเงินประยุกต์ (ภาคพิเศษ) (M.A. Applied Finance, Special Program) |  หลักสูตรปรัชญาดุษฎีบัณฑิต (ปร.ด.) สาขาวิชาบริหารธุรกิจ (Ph.D. Business Administration) เก็บถาวร 2020-05-27 ที่ เวย์แบ็กแมชชีน |
ทำเนียบคณบดี

ตั้งแต่ก่อตั้งจนถึงปัจจุบันคณะบริหารธุรกิจ มีผู้มีผู้ดำรงตำแหน่งคณบดี ดังนี้
| 0 | 1 | 2 |
| --- | --- | --- |
| คณบดีคณะสหกรณ์ มหาวิทยาลัยเกษตรศาสตร์ | คณบดีคณะสหกรณ์ มหาวิทยาลัยเกษตรศาสตร์ |  |
| รายพระนามคณบดี | ระยะเวลาในการดำรงตำแหน่ง  |  |
| 1. พระพิจารย์พาณิชย์ | พ.ศ. 2486 - พ.ศ. 2495 |  |
| คณบดีคณะสหกรณ์และเศรษฐศาสตร์ มหาวิทยาลัยเกษตรศาสตร์ | คณบดีคณะสหกรณ์และเศรษฐศาสตร์ มหาวิทยาลัยเกษตรศาสตร์ |  |
| รายพระนามคณบดี | ระยะเวลาในการดำรงตำแหน่ง  |  |
| 1. พระพิจารย์พาณิชย์ | พ.ศ. 2495 - พ.ศ. 2499 |  |
| คณบดีคณะเศรษฐศาสตร์สหกรณ์ มหาวิทยาลัยเกษตรศาสตร์ | คณบดีคณะเศรษฐศาสตร์สหกรณ์ มหาวิทยาลัยเกษตรศาสตร์ |  |
| รายพระนามและรายนามคณบดี | ระยะเวลาในการดำรงตำแหน่ง  |  |
| 1. พระพิจารย์พาณิชย์ | พ.ศ. 2499 - พ.ศ. 2502 |  |
| 2. ศาสตราจารย์ พันธุม ดิยมณฑล | พ.ศ. 2502 - พ.ศ. 2509 |  |
| คณบดีคณะเศรษฐศาสตร์และบริหารธุรกิจ มหาวิทยาลัยเกษตรศาสตร์ | คณบดีคณะเศรษฐศาสตร์และบริหารธุรกิจ มหาวิทยาลัยเกษตรศาสตร์ |  |
| รายนามคณบดี | ระยะเวลาในการดำรงตำแหน่ง  |  |
| 1. ศาสตราจารย์ พันธุม ดิยมณฑล | พ.ศ. 2509 - พ.ศ. 2518 |  |
| 2. ศาสตราจารย์ ดร.โสภิณ อินทองปาน | พ.ศ. 2518 - พ.ศ. 2525 |  |
| 3. ผู้ช่วยศาสตราจารย์ ดร.จำเนียร บุญมา | พ.ศ. 2525 - พ.ศ. 2531 |  |
| 4. ศาสตราจารย์ ดร.ประเจิด สินทรัพย์ | พ.ศ. 2531 - พ.ศ. 2532 |  |
| 5. รองศาสตราจารย์อรุณ เรศานนท์ | พ.ศ. 2532 - พ.ศ. 2535 |  |
คณบดีคณะบริหารธุรกิจ มหาวิทยาลัยเกษตรศาสตร์ 
| รายนามคณบดี | ระยะเวลาในการดำรงตำแหน่ง  |  |
| 1. รองศาสตราจารย์ วินิจ วีรยางกูร | พ.ศ. 2535 - พ.ศ. 2539 |  |
| 2. รองศาสตราจารย์ อรสา อร่ามรัตน์ | พ.ศ. 2539 - พ.ศ. 2541 |  |
| 3. รองศาสตราจารย์ ดร.ปรียานุช อภิบุณโยภาส | พ.ศ. 2541 - พ.ศ. 2545 |  |
| 4. ผู้ช่วยศาสตราจารย์ สัมพันธ์ หุ่นพยนต์ | พ.ศ. 2545 - พ.ศ. 2553 |  |
| 5. รองศาสตราจารย์ ดร.บดินทร์ รัศมีเทศ | พ.ศ. 2553 - พ.ศ. 2556 |  |
| 6. รองศาสตราจารย์ ดร.ศศิวิมล มีอำพล | พ.ศ. 2556 - พ.ศ. 2560 พ.ศ. 2564 - ปัจจุบัน |  |

หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
โปรแกรมระดับปริญญาตรี > บัญชีบัณฑิต

หลักสูตรบัญชีบัณฑิต (บช.บ.) หรือ Bachelor of Accountancy Program (B.Acc.) ของคณะบริหารธุรกิจ เป็นหลักสูตรที่พัฒนาความเป็นมืออาชีพด้านบัญชีของนักศึกษาผ่านการเรียนการสอนที่เข้มข้นและได้มาตรฐานสากล เปิดโอกาสให้นักศึกษาได้เริ่มต้นอาชีพการงานในบริษัทระดับโลก ปลูกฝังความรู้โดยคณาจารย์และผู้เชี่ยวชาญด้านบัญชีที่เชื่อถือได้ โดยเตรียมนักศึกษาให้มีความรู้พื้นฐานที่แข็งแกร่งในทางบัญชีและธุรกิจ พร้อมกับพัฒนาทักษะการสื่อสาร วิชาการ และความเป็นผู้นำที่โดดเด่น ผ่านการตอบคำถามทางบัญชี การแข่งขันกรณีศึกษา กิจกรรมทางบัญชี ซึ่งคว้ารางวัลชนะเลิศและรองชนะเลิศในหลายเวที และยังมีการสร้างเครือข่ายทางธุรกิจ รวมถึงจัดหลักสูตรความเป็นเลิศทางวิชาชีพซึ่งรวมอยู่ในหลักสูตรเพื่อให้นักศึกษาได้พบปะและเรียนรู้จากผู้นำในอุตสาหกรรม
โปรแกรมบัญชีบัณฑิตของมหาวิทยาลัยเกษตรศาสตร์ ได้รับการยกย่องทางวิชาการมาอย่างยาวนานและได้รับการรับรองมาตรฐานสากลโดยองค์กรวิชาชีพบัญชีชั้นนำระดับโลก ได้แก่ Chartered Institute of Management Accountants (CIMA) และสภาวิชาชีพบัญชี ในพระบรมราชูปถัมภ์
โปรแกรมระดับปริญญาตรี > บริหารธุรกิจบัณฑิต

หลักสูตรที่พัฒนาทักษะการวิเคราะห์และการคิดเชิงวิพากษ์ในการตัดสินใจตลอดจนการวิเคราะห์เชิงคุณภาพและเชิงปริมาณในด้านการเงิน รวมทั้งพัฒนาความรู้เชิงลึกในด้านการเงินองค์กร การวิเคราะห์การลงทุน และการจัดการพอร์ตการเงิน ตราสารอนุพันธ์ ตลาดการเงิน และสถาบันการเงินต่างๆ
พัฒนาการเป็นผู้จัดการและผู้ประกอบการมืออาชีพที่มีประสิทธิภาพผ่านการฝึกอบรมในการแก้ปัญหา การตัดสินใจ ความเป็นผู้นำ และการทำงานเป็นทีม
หลักสูตรที่พัฒนาการเรียนรู้การจัดการห่วงโซ่อุปทานเพื่ออำนวยความสะดวกในการตัดสินใจในการดำเนินงานอย่างมีประสิทธิภาพ รวมทั้งเรียนรู้การจัดการคน กระบวนการ และเทคโนโลยี ให้เข้ากับการใช้งานจริงในโครงการของบริษัท
หลักสูตรที่พัฒนาการเข้าใจสภาพแวดล้อมของตลาดและพฤติกรรมผู้บริโภคผ่านการวิจัยการตลาดเชิงปริมาณและเชิงคุณภาพ มีการเรียนรู้เชิงปฏิบัติและการโต้ตอบด้วยการใช้เกมการตลาดและการจำลองสถานการณ์ทางธุรกิจอย่างครอบคลุม รวมทั้งเรียนรู้การพัฒนากลยุทธ์ที่มีประสิทธิภาพเพื่อเพิ่มยอดขายและผลกำไร
โปรแกรมระดับปริญญาตรี > บริหารธุรกิจหลักสูตรนานาชาติ (BBA)

หลักสูตรนานาชาติ บริหารธุรกิจบัณฑิต (BBA International Program) ของคณะบริหารธุรกิจ เป็นหลักสูตรระดับปริญญาตรีที่สอนเป็นภาษาอังกฤษทั้งหมด หลักสูตรเน้นการทำงานเชิงกว้างทางบริหารและมุ่งเน้นให้มีความเชี่ยวชาญด้านการเงิน และการจัดการ โดยมี 2 สาขาวิชา คือ การเงิน (Finance) และการจัดการ (Management)
หลักสูตรนานาชาติ ระดับปริญญาตรี ด้านการตลาด (BBA International Program in Marketing) หรือที่รู้จักกันในชื่อ KUBIM การเรียนและการสอนเป็นภาษาอังกฤษทั้งหมด โดยหลักสูตรมุ่งเน้นให้มีความเชี่ยวชาญในด้านการตลาด (Marketing) ในสภาพแวดล้อมทางธุรกิจที่ต้องเผชิญในปัจจุบัน
โปรแกรมระดับปริญญาตรี > ขั้นตอนการรับสมัคร

นักศึกษาระดับปริญญาตรีของ คณะบริหารธุรกิจ มหาวิทยาลัยเกษตรศาสตร์ คัดเลือกจากผู้สมัครซึ่งเป็นนักเรียนระดับมัธยมศึกษาในชั้นปีสุดท้ายของโรงเรียนโดยผ่านระบบรับสมัครส่วนกลาง  ผู้สมัครจำเป็นต้องยื่นสมัครในแต่ละหลักสูตรแยกกันอย่างชัดเจน ทั้งหลักสูตรบัญชีบัณฑิต (ทั้งภาคปกติและภาคพิเศษ) หลักสูตรบริหารธุรกิจบัณฑิต (การเงิน, การตลาด, การจัดการ, การจัดการการผลิต) หลักสูตร BBA IP in Marketing (KUBIM) และหลักสูตร BBA  ซึ่งแตกต่างจากหลักสูตรธุรกิจระดับปริญญาตรีที่อื่น ๆ ที่นักศึกษาจะเรียนรวมในปีที่หนึ่งแล้วแยกสาขาในปีที่สอง
สำหรับการสมัครเข้าศึกษาในหลักสูตรนานาชาติ (International Program) ต้องใช้คะแนน IELTS หรือ TOEFL (paper-based, internet-based, Computer-based) หรือ KU-EPT หรือ OOPT หรือ CEFR B2 ประกอบการสมัครด้วย
โปรแกรมระดับปริญญาตรี > สถิติการรับสมัคร

จากสถิติการรับเข้าศึกษาในคณะบริหารธุรกิจ มหาวิทยาลัยเกษตรศาสตร์ ระดับปริญญาตรี ได้รับการจัดอันดับจากที่ประชุมอธิการบดีแห่งประเทศไทย (ทปอ.) ว่าเป็นคณะ/สาขาวิชาที่มีผู้สมัครมากที่สุด ในระบบ TCAS ทั้งรอบที่ 3 และรอบที่ 4 หลายปีติดต่อกัน อาทิ ปีการศึกษา 2566 รอบที่ 3 สาขาบัญชี มีผู้สมัครมากเป็นอันดับห้าของประเทศ จำนวน 7,556 คน จำนวนรับ 85 คน อัตราการแข่งขัน 1 : 89, ปีการศึกษา 2562 รอบที่ 3 สาขาการเงิน มีผู้สมัครมากที่สุดในประเทศ จำนวน 3,151 คน จำนวนรับ 30 คน  และสาขาการตลาด (ภาคปกติ) มีผู้สมัครมากเป็นอันดับสองของประเทศ จำนวน 2,723 คน จำนวนรับ 30 คน, ปีการศึกษา 2561 รอบที่ 4 สาขาบัญชี (ภาคปกติ) มีผู้สมัครมากที่สุดในประเทศ จำนวน 987 คน จำนวนรับ 125 คน , ปีการศึกษา 2560 รอบที่ 4 สาขาบัญชี มีผู้สมัครมากเป็นอันดับห้าของประเทศ จำนวน 1,201 คน จำนวนรับ 140 คน , ปีการศึกษา 2559 สาขาบัญชี มีผู้สมัครมากเป็นอันดับสามของประเทศ จำนวน 1,332 คน จำนวนรับ 110 คน, ปีการศึกษา 2558 สาขาบัญชี มีผู้สมัครมากเป็นอันดับเก้าของประเทศ จำนวน 1,662 คน จำนวนรับ 150 คน
โปรแกรมระดับปริญญาตรี > การสำเร็จการศึกษาและการจ้างงาน

คณะบริหารธุรกิจ มหาวิทยาลัยเกษตรศาสตร์ ใช้ระบบเครดิตรายวิชาที่คล้ายกับที่ใช้ในมหาวิทยาลัยในอเมริกาส่วนใหญ่ แต่ละหลักสูตรจะมีการกำหนดน้ำหนักหน่วยกิตที่แน่นอนและนักศึกษาจะต้องเรียนตามจำนวนหน่วยที่กำหนดใน 4 ปี เพื่อให้เป็นไปตามข้อกำหนดสำหรับการสำเร็จการศึกษา อย่างไรก็ตามนักศึกษาก็สามารถสำเร็จการศึกษาระดับปริญญาตรีใน 3.5 ปี ได้เช่นเดียวกัน
จากข้อมูลผู้ที่สำเร็จการศึกษาปี 2558 นักศึกษาระดับปริญญาตรีของ คณะบริหารธุรกิจ มหาวิทยาลัยเกษตรศาสตร์ มีรายงานอัตราการมีงานทำโดยเฉลี่ยอยู่ที่ 93.20% เงินเดือนเริ่มต้นเฉลี่ยที่ 21,284.7 บาท  หลักสูตรที่มีอัตราการมีงานทำและเงินเดือนเริ่มต้นเฉลี่ยสูงสุดคือ หลักสูตรบัญชีบัณฑิต (ภาคปกติ) มีอัตราการมีงานทำเฉลี่ยสูงสุด 98.51% เงินเดือนเริ่มต้นเฉลี่ยสูงสุดที่ 24,419.8 บาท ตามมาด้วยหลักสูตรบัญชีบัณฑิต (ภาคพิเศษ) มีอัตราการมีงานทำเฉลี่ย 94.59% เงินเดือนเริ่มต้นเฉลี่ยที่ 23,219.9 บาท
โปรแกรมระดับบัณฑิตศึกษา > หลักสูตร MBA

คณะบริหารธุรกิจ มหาวิทยาลัยเกษตรศาสตร์ เปิดสอน 5 หลักสูตร คือ MBA สำหรับนักศึกษาเต็มเวลา (RMBA), MBA สำหรับนักศึกษานอกเวลา (YMBA), MBA สำหรับนักศึกษา สปท. (CMMBA), MBA สำหรับนักศึกษานานาชาติ (KIMBA) และ คณะบริหารธุรกิจ มหาวิทยาลัยเกษตรศาสตร์ หลักสูตร MBA สำหรับผู้บริหาร (Executive MBA) ในช่วงปีแรกนักศึกษาทุกคนจะเรียนตามหลักสูตรแกนกลางที่จำเป็นซึ่งครอบคลุมสาขาของการบริหาร เช่น การเงิน การตลาด การบัญชี การจัดการ และกลยุทธ์ ตลอดจนความเป็นผู้นำ จริยธรรม และทักษะการสื่อสารที่จำเป็นสำหรับผู้บริหารระดับสูง รวมถึงการเรียนแบบกรณีศึกษา การบรรยาย และการเรียนรู้แบบลงมือปฏิบัติจริงในปีที่สูงขึ้น โดยเน้นการนำแนวคิดที่เรียนรู้ในห้องเรียนมาปรับใช้กับประเด็นทางธุรกิจในโลกแห่งความเป็นจริง ประกอบกับการให้เหตุผลเชิงวิเคราะห์และการวิเคราะห์เชิงปริมาณ
โปรแกรมระดับบัณฑิตศึกษา > หลักสูตรสำหรับผู้บริหาร (Executive MBA)

นอกเหนือจากหลักสูตรการศึกษาแบบดั้งเดิมแล้วคณะบริหารธุรกิจ ยังจัดการศึกษาสำหรับผู้บริหาร หรือที่เรียกกันทั่วไปว่า “ปริญญาโทสำหรับผู้บริหาร (Executive MBA Program: EX-MBA KU)” ผู้เข้าศึกษามักจะมาจากผู้บริหารระดับสูงหรือผู้บริหารที่มีประสบการณ์หลายปีภายในบริษัทหรืออุตสาหกรรมของตน หลักสูตรออกแบบมาให้เป็นศูนย์การศึกษาด้านธุรกิจอย่างต่อเนื่องสำหรับผู้บริหารระดับสูงเพื่อความเป็นเลิศทางธุรกิจ เริ่มดำเนินการครั้งแรกในปี พ.ศ. 2531 โดยผู้เข้าศึกษาจะได้รับการตอบรับเป็นสมาชิกของ “สมาคมปริญญาโทสำหรับผู้บริหาร มหาวิทยาลัยเกษตรศาสตร์ (The Executive MBA Association of Kasetsart University; EX-MBA K.U. Asso.)” ทันทีเมื่อเข้าศึกษา
โปรแกรมระดับบัณฑิตศึกษา > หลักสูตรการเงินประยุกต์

หลักสูตรการเงินประยุกต์ของคณะบริหารธุรกิจ มหาวิทยาลัยเกษตรศาสตร์ มุ่งเน้นทักษะขั้นสูงในการบริหารการเงินและการเตรียมตัวสำหรับอาชีพด้านการลงทุนทางการเงิน  เนื้อหาหลักสูตรสอดคล้องกับหลักสูตรวิชาชีพการเงินและการลงทุนระดับสากล  โดยได้รับการรับรองหลักสูตรจาก CFA Institute ให้เป็น CFA Program Partner  ซึ่งเหมาะสำหรับการเตรียมตัวเพื่อการสอบ CFA
โปรแกรมระดับบัณฑิตศึกษา > โครงการปริญญาโทการบัญชี

หลักสูตร Master of Accountancy (Data & Analytics) หรือ บัญชีมหาบัณฑิต (ข้อมูลและการวิเคราะห์) ออกแบบมาเพื่อพัฒนาความเชี่ยวชาญในการใช้ข้อมูลทางบัญชีเพื่อการวิเคราะห์สำหรับการตัดสินใจทางธุรกิจ วิเคราะห์ข้อมูลเชิงลึกทางบัญชีเพื่อเพิ่มความได้เปรียบในการแข่งขันของบริษัท เนื้อหาหลักสูตรผสมผสานการเรียนรู้ทั้งแบบวิชาการจากคณาจารย์ประจำและการเรียนรู้จากประสบการณ์ของผู้เชี่ยวชาญในภาคธุรกิจ และได้รับการเผยแพร่ว่าเป็นหลักสูตรที่มีคุณภาพและมาตรฐาน ตามมาตรฐานคุณวุฒิระดับอุดมศึกษาแห่งชาติ พ.ศ. 2552 ในปีการศึกษา 2564
โปรแกรมระดับบัณฑิตศึกษา > หลักสูตรปริญญาเอก

คณะบริหารธุรกิจ มหาวิทยาลัยเกษตรศาสตร์ เปิดสอนหลักสูตรปรัชญาดุษฎีบัณฑิต สาขาบริหารธุรกิจ (Ph.D. in Business Administration)(แตกต่างจากโรงเรียนธุรกิจในบางแห่งที่ระบุเป็น DBA) ใช้เวลาอย่างน้อยสองปีในการสำเร็จหลักสูตรปริญญาเอก มีการศึกษาทั้งปรัชญาและทฤษฎีขั้นสูงในการวิจัยธุรกิจ เรื่องเฉพาะทางการเงิน การบัญชี การตลาด การจัดการ  และการจัดการการผลิต